CELEX: E2013P0024
Language: fi
Date: 2013-10-29 00:00:00
Title: Staatsgerichtshof des Fürstentums Liechtensteinin 29. lokakuuta 2013 päivätty pyyntö saada EFTAn tuomioistuimelta neuvoa-antava lausunto asiassa Casino Admiral AG vastaan Wolfgang Egger (Asia E-24/13)

27.3.2014   
            
            
               FI
            
            
               Euroopan unionin virallinen lehti
            
            
               C 88/18
            
         Staatsgerichtshof des Fürstentums Liechtensteinin 29. lokakuuta 2013 päivätty pyyntö saada EFTAn tuomioistuimelta neuvoa-antava lausunto asiassa Casino Admiral AG vastaan Wolfgang Egger
   (Asia E-24/13)
   2014/C 88/15
   Staatsgerichtshof des Fürstentums Liechtenstein (Liechtensteinin ruhtinaskunnan tuomioistuin) pyysi 6. marraskuuta 2013 päivätyllä kirjeellä, jonka tuomioistuimen kirjaamo kirjasi vastaanotetuksi 8. marraskuuta 2013, EFTAn tuomioistuimelta neuvoa-antavaa lausuntoa asiassa Casino Admiral AG vastaan Wolfgang Egger seuraavista kysymyksistä:
   
               1.
            
            
               Mitä yleisiä vaatimuksia kasinojen toimilupien myöntämismenettelystä sisältyy ETAn ja EU:n lainsäädäntöön (erityisesti EY:n perustamissopimuksen 43 ja 49 artikla ja niistä johtuva avoimuusvelvoite)?
            
         
               2.
            
            
               Edellytetäänkö ETAn tai EU:n lainsäädännössä, että toimiluvan myöntävä viranomainen ilmoittaa tarjouskilpailuilmoitusta julkaistessaan, miten se aikoo täydentää ja tarkentaa laissa ja asetuksessa asetettuja vaatimuksia?
            
         
               3.
            
            
               Sisältyykö asianomaiseen tarjouskilpailumenettelyyn yleinen velvollisuus ilmoittaa ennakkoon, miten myöntämisperusteita painotetaan toimilupia myönnettäessä? Jos vastaus on myönteinen, mitä vaatimuksia ETAn ja EU:n lainsäädäntöön sisältyy tiedoista, jotka ennakkoilmoituksessa on annettava?
            
         
               4.
            
            
               Täyttyivätkö ETAn ja EU:n lainsäädännön vaatimukset tarkasteltavana olevassa asiassa?
            
         
               5.
            
            
               Jos EFTAn tuomioistuin katsoo, että tarjouskilpailumenettely ei täyttänyt ETAn ja EU:n lainsäädännön vaatimuksia:
               
                           a)
                        
                        
                           Säädetäänkö ETAn ja EU:n lainsäädännössä erityisistä oikeudellisista seuraamuksista tällaisten menettelyä koskevien virheiden osalta?
                        
                     
                           b)
                        
                        
                           Voidaanko tämänkaltaiset menettelyä koskevat virheet korjata? Mikäli voidaan, millaisin edellytyksin?
                        
                     
                           c)
                        
                        
                           Täyttyivätkö koko tarjouskilpailu- ja luvanmyöntämismenettelyn ohittamista koskevat vaatimukset tarkasteltavana olevassa asiassa?